  Анжелика Тихонова корреспондент 19-тӥ куарусёнэ Ижкарысь Шор площадьын тылъёсын но крезьгурен шудӥсь выль мультимедийной фонтанэз усьтӥзы. Ужрадэз Пыӵал тӥрлык лэсьтӥсьлэн нуналэз улсын ортчытӥзы. Туннэ ортчем праздникмы «Сбербанклэн» аспӧртэм кузьымез – паймымон фонтан – ӧз луысал ке, таӵе яркыт ӧз пӧрмысал. Тӥ адӟиды, кӧня адями зэмзэ но шумпотӥз но куанӥз со чеберлыко произведенилы. Ми азьланяз но «Сбербанкен» ӵош ужалом. Удмуртия мед воштӥськоз шуыса но Ярослав Семёнов, Удмуртиысь кивалтэтлэн тӧроезОзьы ик фонтанысь ву пызъетъёслэсь экранын учкисьёслы Ижкарысь тодмо интыос сярысь яркыт лазер шоу но Удмуртия сярысь ролик возьматӥзы. Ваньмыз со Пётр Чайковскийлэн крезьгуро произведениосыз улсын ортчиз. Туж бадӟым шулдыръяськон. Ваньмыз сэзь, сюлмысь, ӟечлыко. Карын улӥсьёс площадьын люкаськемын, шулдыръясько но та аспӧртэм ужрадэз учко. Пусъеме потэ, та дасэтӥез гинэ таӵе фонтан ай. Ӧжыт гинэ улосвылъёслы но каръёслы таӵе лэсьтос басьтыны шуд усиз Олег Ганеев, «Сбербанклэн» кивалтэтэзлэн тӧроезлэн воштӥсезВыль фонтан шулдыръяськон инты гинэ уз луы. Сое нылпиослы но мӧйыослы югдытӥсь программаосты возьматон понна мультиформатной дышетон площадкаез сямен уже кутозы. Ижкарысь Шор площадьысь выль фонтан но фейерверк Пыӵал тӥрлык лэсьтӥсьлэсь нуналзэ пусъён – нырысетӥ калыкен ужрад, кудӥз ортчиз Ижкарысь Шор площадьын. Выль фонтанэз усьтон сяна, ужрадэ люкаськемъёс понна росси эстрадаысь кизилиослэн концертсы ортчиз но яркыт фейерверк пуштытъязы. Ми вераллям ини, Удмуртия воштӥське шуыса. <…> Ижкарысь Шор площадь солы яркыт пример луэ. Со кык ар ӵоже воксё мукет луиз. Со туж бадӟым командалэн: проектировщикъёслэн но подрядчикъёслэн – ужзылы йылпумъян Ярослав Семёнов, Удмуртиысь кивалтэтлэн тӧроезЯрослав Сёмёнов оскытӥз, Шор площадь сяна, Ижкарын но Удмуртиысь эшшо трос мерлыко интыос воштӥськозы на шуыса. Со бордын ужаны элькунлэн партнёръёсыз но юрттозы. Соос пӧлын «Сбербанк» но. Тегъёс: Ижкар Мерлык ЯрославСемёнов Шорплощадь Пыӵаллэсьтӥсьлэннуналэз  